CELEX: 62008CN0534
Language: fi
Date: 2008-12-03 00:00:00
Title: Asia C-534/08: Ennakkoratkaisupyyntö, jonka Hoge Raad der Nederlanden (Alankomaat) on esittänyt 3.12.2008 — KLG Europe Eersel BV v. Reedereikontor Adolf Zeuner GmbH

21.2.2009   
            
            
               FI
            
            
               Euroopan unionin virallinen lehti
            
            
               C 44/33
            
         Ennakkoratkaisupyyntö, jonka Hoge Raad der Nederlanden (Alankomaat) on esittänyt 3.12.2008 — KLG Europe Eersel BV v. Reedereikontor Adolf Zeuner GmbH
   (Asia C-534/08)
   (2009/C 44/54)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Hoge Raad der Nederlanden
   Pääasian asianosaiset
   
      Valittaja: KLG Europe Eersel BV
   
      Vastapuoli: Reedereikontor Adolf Zeuner GmbH
   Ennakkoratkaisukysymykset
   
               1)
            
            
               Viitataanko TTT-asetuksen (1) 34 artiklan johdantokappaleessa ja 3 alakohdassa käytetyllä käsitteellä ”samojen asianosaisten välillä” asianomaisten jäsenvaltioiden tuomioiden vaikutusten subjektiivista laajuutta koskeviin oikeussääntöihin vai pyritäänkö kyseisellä käsitteellä asetuksen kannalta itsenäisesti täsmentämään kilpailevien tuomioiden vaikutuksen subjektiivista laajuutta?
            
         
               2)
            
            
               Mikäli ensimmäiseen kysymykseen näin ollen vastataan, että käsitteellä ”samat asianosaiset” pyritään asetuksen kannalta itsenäisesti täsmentämään kilpailevien tuomioiden vaikutuksen subjektiivista laajuutta, onko tällöin
               
                           i)
                        
                        
                           tulkittaessa tätä TTT-asetuksen 34 artiklan johdantokappaleessa ja 3 alakohdassa olevaa käsitettä etsittävä liittymäkohtaa tulkinnasta, jonka Euroopan yhteisöjen tuomioistuin esitti asiassa C-351/96, Drouot, 19.5.1998 antamassaan tuomiossa (Kok. 1998, s. I-3075, NJ 2000, 155) Brysselin yleissopimuksen 21 artiklassa, nykyisin TTT-asetuksen 27 artiklassa, käytetystä käsitteestä ”samojen asianosaisten välillä”, ja
                        
                     
                           ii)
                        
                        
                           K-linea, joka oli asianosaisena Rotterdamissa käydyssä oikeudenkäynnissä mutta ei Düsseldorfissa käydyssä oikeudenkäynnissä, pidettävä luovutuksen ja tehtävänannon takia ”samana asianosaisena” kuin Zeuner, joka oli asianosaisena Düsseldorfissa käydyssä oikeudenkäynnissä mutta ei Rotterdamissa käydyssä oikeudenkäynnissä?
                        
                     
         
               3)
            
            
               Onko, jotta TTT-asetuksen 34 artiklan johdantokappaleessa ja 3 alakohdassa säädettyyn epäämisperusteeseen vetoaminen voisi menestyä,
               
                           i)
                        
                        
                           siinä jäsenvaltiossa, jossa tunnustamista pyydetään, annetun tuomion pitänyt tullut lainvoimaiseksi?
                        
                     
                           ii)
                        
                        
                           siinä jäsenvaltiossa, jossa tunnustamista pyydetään, annetun tuomion oltava annettu ennen täytäntöönpanohakemuksen esittämistä tai täytäntöönpanomääräyksen antamista?
                        
                     
         
      (1)  Tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22.12.2000 annettu neuvoston asetus (EY) N:o 44/2001 (EYVL 2001 L 12, s. 1).